Desiderio da Settignano
<s>Desiderio da Settignano (Settignano, između 1428./1431. - Firenca, 1464.), bio je firentinski skulptor, čija su djela, naročito njegovi mramorni bareljefi, bili bez premca u 15. vijeku zbog suptilnosti i tehničkog dometa.</s>

<s>Biografija</s>

<s>Desiderio je odrastao u klesarskoj familiji, pa je već 1453. ušao u firentinski klesarski ceh.</s><s>O njegovom školovanju nema podataka, ali se zna da je na njega utjecao skulptor Donatello, naročito sa bareljefima.</s>

<s>Pretpostavlja se da je možda bio Donatellov učenik, ali izgleda da je imao neke veze sa Bernardom Rossellinom.</s><s>Iako se razlikovao od obojice, ipak je prihvatio njihov stil naročito od Donatella tehniku bareljefa.</s><s>Kao mlad radio je sa bratom u bottegi pored mosta Santa Trinita, i bio poprilično slavan za života.</s>

<s>Desideriov delikatan, osjećajan vrlo originalan stil ponajviše se manifestira u njegovim senzualnim portretnim bistama žena i djece.</s><s>Ti lirski komadi prenose širok raspon raspoloženja i emocija, od radosti, do melankolije i zamišljenosti.</s><s>Njegov osjećaj za formu i vještina rezbarenja mramora etablirale su ga kao majstora bareljefa.</s>

<s>Neke od najznačajnijih bista su one u kojima varira teme; Bogorodice sa djetetom, sv. Ivana i Krista kao dojenčeta.</s>

<s>Nešto iza 1453.</s><s>Desiderio je isklesao grobnicu Carla Marsuppinina u firentinskoj Bazlici Santa Croce.</s><s>To je djelo inspirirano grobnicom koju je Bernardo Rossellino napravio za Leonarda Brunija u istoj Bazlici.</s><s>Desiderio je uvelike posudio Rossellinijev dizajn, tako da su dvije grobnice zapanjujuće slične.</s><s>Obje imaju luk, skulpturu pokojnika, reljef Bogorodice sa djetetom i scenu sa anđelima koji nose vijenac.</s><s>Ipak bogati arhitektonski detalji i odlična Marsuppinijeva skulptura čine tu 
grobnicu izuzetno važnom u historiji firentinske skulpture.</s>

<s>Desiderio je pored tog negdje nakon 1451., isklesao kružni reljef za Brunelleschijevu Kapelu Pazzi u Firenci i dovršio 1461. mramorni oltar za firentinsku Baziliku San Lorenzo, koji se smatra jednim od dekorativnih remek-djela 15. vijeka.</s>

<s>Desiderio je majstorski koristio tehniku bareljefa, slično kao Donatello, tako da su i minimalne rezbarije stvarale velik kontrast i osjećaj dubine.</s>

<s>Izvori</s>

<s>Vanjske veze</s>

<s>Desiderio da Settignano</s>

<s>Renesansni skulptori
Desiderio da Settignano</s>

